|  |
| --- |
| *FACULTATEA RELAȚII INTERNȚIONLE ȘTIINȚE POLITICE ȘI ADMINISTRATIVE*  *SPECIALITATEA : RELAȚII INTERNAȚIONALE* |
| ***Eseu: Mediul de securitate al Republicii Moldova - caracteristica și specific*** |
| *La disciplina : Securitatea Internațională* |
|  |
|  |
|  |



*Elaborat: Struță Nicoleta , studentă anul III , gr:301RI, USM Verificat :Ilasciuc Andrei , lector universitar,USM*

*Chișinău,2020*

În secolul XXI-lea ,termenul de mediu de securitate are o importanță aparte ,pentru fiecare stat prosper. Odată, cu sfârșitul celui de-al doilea război mondial , a apărut un nou subiect de studiu academic centrat pe securitatea internațională. A evoluat ca un domeniu independent de studiu, dar a fost absorbit ca un subdomeniu al relațiilor internaționale . [[1]](#footnote-1)ONU a fost creată în 1945 pentru a menține pacea pe pământ după cele doua conflagrații mondiale.

Mai întâi de toate , voi defini conceptul de securitate internațională ,care reprezintă o grupare a statelor la nivelul securității naționale dar și în cadrul organizațiilor internaționale(exemple : Națiunile Unite,Uniunea Europeană),care țin cont de anumite prevederi întocmite (acorduri militare ,convenții și tratate)datorită lor se exclude amenințarea cu forța militară , în schimb este binevenită pacea și cooperarea multidimensională. Mai simplu de înțeles securitatea internațională este strâns legată cu securitatea națională,astfel ea devine un punct forte pentru orice tip de stat și formă de guvernare. Securitatea națională se referă la securitatea unui stat național , inclusiv a poporului, economiei și instituțiilor sale.

În acest context, voi încerca să fac o mică caracteristică și specific a mediului de securitate a Republicii Moldova. După proclamarea independenței la 27 august 1991, Republica Moldova devine subiect de drept internațional pe arena internațională. Adoptarea Constituției RM la 29 iulie 1994 , a contribuit esențial la formarea mediului de securitate național și a aparatului de politică externă.

„Strategia securităţii naţionale a Republicii Moldova” este documentul cu ajutorul căruia Republica Moldova își formează politica sa de securitate și apărare. Aceasta are ca fundament interesele naţionale, răspunde la ameninţări şi la riscuri cu impact asupra securităţii naţionale, fixează obiectivele sistemului de securitate naţională, găsește mijloacele şi căile de asigurare a securității naționale. Strategia mai este și un act politico-juridic pe termen mediu ce permite adaptarea la evoluţiile interne şi externe a politicii în domeniul securităţii naţionale. Strategia va servi drept bază în elaborarea Strategiei militare naţionale, Strategiei de informare şi de comunicare cu publicul în domeniul apărării şi al securităţii naţionale, precum şi a unor alte strategii sectoriale în domeniul securităţii naţionale.

Strategia ţine cont de abordarea multilaterală a securităţii naţionale, de caracterul ei multidimensional şi interdependent, determinat atât de starea de lucruri din domeniul politic, militar şi cel al ordinii publice din ţară, cât şi de situaţia din sfera economică, socială, ecologică, energetică și de altă natură.[[2]](#footnote-2)

Interesele naţionale vitale ale Republicii Moldova rezidă în asigurarea şi în apărarea independenţei, suveranităţii, integrităţii teritoriale, a frontierelor inalienabile ale statului, a siguranţei cetăţenilor, în respectarea şi în protejarea drepturilor şi a libertăţilor omului, în consolidarea democraţiei, ceea ce permite dezvoltarea unui stat de drept şi a unei economii de piaţă. Prioritate absolută în politica de securitate a Republicii Moldova o are urmărirea acestor interese.

În cel mai voluminos capitol , cap .- III „Consolidarea securităţii naţionale prin intermediul politicii externe şi al politicii de apărare ” a strategiei securităţii naţionale a Republicii Moldova , sunt prezentați indicatorii de politică externă a Republicii Moldova ce ţin de asigurarea stării de securitate naţională şi de promovarea eficientă a intereselor ei naţionale care se referă la:

* integrarea ţării în Uniunea Europeană;
* promovarea unor relaţii reciproc avantajoase şi edificarea unor parteneriate strategice cu UE, România, Ucraina, Statele Unite ale Americii şi cu Federaţia Rusă;
* intensificarea cooperării internaţionale în vederea preluării practicilor folosite în ţările UE pentru edificarea unui sector funcţional de securitate naţională.

Republica Moldova se angajează în cooperarea cu UE în domeniile prevenirii şi soluţionării conflictelor, gestionării crizelor, neproliferării armelor de distrugere în masă. Republica Moldova are un loc aparte în contextul securităţii ,care îi revine participării la eforturile globale, regionale şi subregionale de promovare a stabilităţii şi a securităţii internaţionale prin cooperare în cadrul ONU, OSCE, precum şi cu NATO, cu alte organizaţii internaţionale relevante, participării la misiunile din cadrul Politicii de Securitate şi Apărare Comună a UE (CSDP).

Relațiile NATO cu Moldova datează din 1992, când țara s-a alăturat Consiliului de Cooperare în Atlanticul de Nord . Moldova lucrează alături de aliații NATO și țările partenere într-o gamă largă de domenii prin intermediul Parteneriatului pentru pace și al Consiliului de parteneriat euro-atlantic .Principalele domenii de cooperare: cooperarea în domeniul păcii şi securităţii,reforma în domeniul apărării şi securităţi,planificarea situaţiilor de urgenţă şi gestionarea consecinţelor dezastrelor natural,cooperarea în domeniul ştiinţei şi mediului,distrugerea minelor antipersonal şi a surplusului de muniţie. Țara noastră mai cooperează la nivel bilateral în domeniul securității cu ţările membre ale Uniunii Europene, cu SUA, cu Federaţia Rusă şi cu statele vecine atât pe plan bilateral, cât şi multilateral oferit de cadrul organizaţiilor internaţionale.

Republica Moldova va promova conform strategiei naționale de securitate :o politica de apărare prin intermediul Armatei Naţionale ,Serviciul Grăniceri şi trupele de carabinieri ;va căuta căi de asigurare a securităţii naţionale ;va gestiona problemele legate de conflictul transnistrean şi de retragerea trupelor străine ;va soluţiona problema transnistreană ,care trebuie să fie atinsă exclusiv prin mijloace paşnice în procesul de negocieri în formatul „5+2”. ; va micșora şansele coerciţiei externe;va combate factorul criminogen şi a corupţiei ;va ameliora situaţia demografică şi sănătatea populaţiei; va preveni, gestionarea şi eliminarea efectelor în caz de calamităţi naturale, de poluare a mediului şi de accidente tehnogene; va asigura securitatea informaţională; va asigura securitatea societății ; va stabiliza politicile Managementul integrat al frontierei de stat ;va asigura securitatea alimentară,va combate terorismului și va cerceta ameninţările, riscurile şi vulnerabilităţile cu impact asupra capacităţii de apărare şi a securităţii naţionale. Sectorul de securitate națională conform strategiei securității Republicii Moldova va fi mereu în reforme.

Analizând „Strategia securităţii naţionale a Republicii Moldova” ,pot afirma că avem un document juridic important pentru afirmarea poziției noastre pe arena internațională în relațiile :internaționale,economice,culturale ,politice și sociale . Această strategie o asociez cu un scut de protecție, cu ajutorul căreia țara se apără de inamici și totodată înflorește .Este foarte util să cunoaștem această strategie,dar e și mai bine să o utilizăm în practică. Interesul național este cel care dictează respectarea acestui act juridic .

În concluzie , mediul de securitate a Republicii Moldova este compus din Strategia Securității Naționale a Republicii Moldova dar și din relațiile externe(relații bilaterale ;relațiile din cadrul organizațiilor internaționale la care Moldova face parte(ONU,NATO,OSCE,UE...). După părerea mea , actul juridic e foarte bine întocmit ,pentru a fi implementat și pentru a aduce succes securității moldovenești ,însă mult depinde de funcționarii publici ,ei trebuie să îl transforme în realitate nu să se gândească la interesul propriu ,la capitolul nivelul de trai ,corupție mai avem de lucrat . Documentul posedă unele neclarități cu privire la problemele securității moldovenești spre exemplu conflictul Transnistrean , care este considerat unul înghețat deoarece el a fost aplanat prin încetarea focului dintre Moldova - Rusia la 21 iunie 1992 nu și soluționat . Implicarea Armatei a 14-a de gardă sovietică/rusă în războiul din Transnistria a dus la apariția așa-zisei „Republici Moldovenești Nistrene” (RMN) și la independența de facto a acesteia față de Republica Moldova. Regiunea separatistă are parlament propriu, imn și steag propriu, armată proprie, monedă proprie, etc... prezentând toate caracteristicile unui stat independent. Situația politică actuală menționează că toate statele membre ale ONU consideră Transnistria o parte legală a Republicii Moldova .Negocierile în formatul „5+2”încă nu au ajuns la rezultatul ideal pentru ambele părți.

În prezent, „Retragerea neîntârziată şi necondiţionată de pe teritoriul Republicii Moldova a muniţiilor care aparţin Federaţiei Ruse ” cum se spune în strategia de securitate ,cu părere de rău nu a mai avut loc. Consider că, e o problemă pentru securitatea țării noastre posibil și pentru dezvoltarea economică.

# Bibliografie:

# Buzan, B. și L. Hansen (2009). Evoluția studiilor internaționale de securitate. Cambridge, University Press.

1. <https://www.legis.md/cautare/getResults?doc_id=17629&lang=ro>
2. Analiza conflictului transnistrean „Drepturile omului și implicarea militară rusă în«străinătății apropiate»“ Human Rights Watch decembrie. 1993
3. <http://www.anr.gov.ro/docs/legislatie/internationala/Carta_Organizatiei_Natiunilor_Unite_ONU_.pdf>

1. Buzan, B. și L. Hansen (2009). Evoluția studiilor internaționale de securitate. Cambridge, University Press. [↑](#footnote-ref-1)
2. <https://www.legis.md/cautare/getResults?doc_id=17629&lang=ro> [↑](#footnote-ref-2)